Alèxia Putellas i Segura (Mollet del Vallès, Vallès Oriental, 4 de febrero d'o 1994) ye una futbolista catalana que chuga de debantera u zentrocampista en o FC Barcelona d'a Primera División d'Espanya. Previamén chugó en o Zentro d'Esportes Sabadell, en o Real Club Deportiu Espanyol y en o Leván. Ye a primera capitana de l'equipo, triada por as suyas compañeras. Amás, ye internazional con a selezión absoluta d'Espanya y tiene o récord d'internacionalidades dimpués de superar l'anterior récord de Marta Torrejón de 90. En 2021 estió gualardonada por a UEFA como millor chugadora d'a temporada 2020-21, y o 29 de noviembre d'o mesmo año ganó tamién o Balón d'Oro.